wannaphong/clean_thaiwikipedia huggingface dataset:
# สถานีแยกติวานนท์
สถานีแยกติวานนท์  (รหัส: PP13) เป็นสถานีรถไฟฟ้าลอยฟ้าในเส้นทางสายรถไฟฟ้ามหานคร สายฉลองรัชธรรม ตั้งอยู่เหนือถนนกรุงเทพฯ-นนทบุรีในพื้นที่อำเภอเมืองนนทบุรี จังหวัดนนทบุรี ผู้โดยสารสามารถเดินทางไปยังท่าน้ำนนทบุรีและสะพานพระราม 5 ได้จากสถานีนี้ หากเดินทางมาจากสถานีคลองบางไผ่ สถานีแยกติวานนท์จะเป็นสถานีรถไฟฟ้าสถานีสุดท้ายในเขตจังหวัดนนทบุรีก่อนเข้าเขตกรุงเทพมหานคร

 ที่ตั้ง 
สถานีแยกติวานนท์ตั้งอยู่เหนือถนนกรุงเทพฯ-นนทบุรี ใกล้คลองบางตะนาวศรีและทางแยกติวานนท์ (จุดตัดระหว่างถนนกรุงเทพฯ-นนทบุรี ถนนติวานนท์ ถนนประชาราษฎร์ และถนนนครอินทร์) ในท้องที่ตำบลบางเขน อำเภอเมืองนนทบุรี จังหวัดนนทบุรี

 รายละเอียด 
 สีสัญลักษณ์ 
ใช้สีม่วงตกแต่งบริเวณประตูกั้นชานชาลา ป้ายบอกทาง ป้ายชื่อสถานีทั้งบริเวณชานชาลาและบริเวณทางเข้า เพื่อบ่งบอกว่าเป็นสถานีในเส้นทางรถไฟฟ้าสายสีม่วง

 รูปแบบ 
เป็นแบบชานชาลาเกาะกลาง ขนาดมาตรฐาน ประกอบด้วยชั้นขายบัตรโดยสารและชั้นชานชาลา

 ทางเข้า–ออก
 1 ซอยกรุงเทพ-นนท์ 14 (ศิริชัย 2) [ลิฟต์], บิ๊กซี สาขาติวานนท์
 2 ซอยกรุงเทพ-นนท์ 12 (ศิริชัย 1)
 3 ซอยกรุงเทพ-นนท์ 7 (เสนาสฤษดิ์เดช) [ลิฟต์]
 4 ซอยกรุงเทพ-นนท์ 11 (ทินกร), โรงพยาบาลเลอลักษณ์, ถนนนครอินทร์

 แผนผัง 
U3ชานชาลา ชานชาลา 1 มุ่งหน้า ชานชาลาเกาะกลาง, ประตูรถจะเปิดทางด้านขวาชานชาลา 2 มุ่งหน้า U2ชั้นขายบัตรโดยสารชั้นขายบัตรโดยสารทางออก, ศูนย์บริการผู้โดยสาร, ห้องขายบัตรโดยสาร, เครื่องขายบัตรโดยสารGระดับถนน–ป้ายรถประจำทาง, ถนนกรุงเทพฯ-นนทบุรี

 เวลาให้บริการ 
 ปลายทาง  วัน  ขบวนแรก  ขบวนสุดท้าย  ชานชาลาที่ 1  เตาปูน  จันทร์–ศุกร์  05.59  23.15 เสาร์–อาทิตย์ นักขัตฤกษ์  06.28  23.15  ชานชาลาที่ 2    คลองบางไผ่  จันทร์–ศุกร์   06.06  23.31 เสาร์–อาทิตย์ นักขัตฤกษ์   06.25   23.31

 สถานที่ใกล้เคียง 
 คลองบางตะนาวศรี
 วัดกล้วย
 วัดทางหลวง
 วัดโพธิ์ทองล่าง
 วัดลานนาบุญ
 บิ๊กซี สาขาติวานนท์

 รถโดยสารประจำทาง 
  ถนนติวานนท์ 
  เส้นทางที่มีรถรองรับวีลแชร์
 องค์การขนส่งมวลชนกรุงเทพ 

 สายที่ จุดเริ่มต้น จุดสิ้นสุด ประเภทของรถที่ให้บริการ ผู้ให้บริการ หมายเหตุ 18ตลาดท่าอิฐ อนุสาวรีย์ชัยสมรภูมิรถโดยสารประจำทางสีครีม–แดงขสมก. 65วัดปากน้ำ นนทบุรีสนามหลวง 505ปากเกร็ดสวนลุมพินีรถโดยสารประจำทางปรับอากาศสีส้ม (ยูโรทู) 2-33 หมู่บ้านบัวทองเคหะ  สถานีรถไฟฟ้าบางซื่อรถโดยสารประจำทางสีครีม–แดง

 รถเอกชน 
 สายที่ จุดเริ่มต้น จุดสิ้นสุด ประเภทของรถที่ให้บริการผู้ให้บริการ หมายเหตุ 18 (2-3) ตลาดท่าอิฐ อนุสาวรีย์ชัยสมรภูมิรถโดยสารประจำทางปรับอากาศสีน้ำเงิน (ใช้พลังงานไฟฟ้า)บจก.ไทยสมายล์บัส 30 (2-4) วัดปากน้ำ นนทบุรี สถานีขนส่งผู้โดยสารกรุงเทพ (ปิ่นเกล้า)บจก.ไบรท์สตาร์ซัพพลาย (1999)(เครือไทยสมายล์บัส)มีรถให้บริการน้อย

  ถนนกรุงเทพฯ-นนทบุรี สาย 18, 30, 65, 97, 505 
 ซอยกรุงเทพ-นนท์ 12 (ศิริชัย 1) สองแถวสาย 5 ซอยศิริชัย–เดอะมอลล์งามวงศ์วาน
 ถนนประชาราษฎร์ สองแถวสีฟ้า วัดปากน้ำ–ซอยเรวดี, สองแถวสีฟ้าสาย 1 วงกลมนนทบุรี–สนามบินน้ำ
  ถนนพิบูลสงคราม (จากฝั่งท่าน้ำนนทบุรีมุ่งหน้าไปถนนราชพฤกษ์) สองแถวสาย 3 พระราม 5 – ตลาดนนทบุรี, สองแถว 1024 บางบัวทอง–ตลาดนนทบุรี, สาย 117
# ซุคฮอย
ซุคฮอย (,) เป็นผู้ผลิตเครื่องบินรายใหญ่ของรัสเซียมีที่มีชื่อเสียงจากเครื่องบินขับไล่ ถูกก่อตั้งโดยพาเวล ซุคฮอยเมื่อปีพ.ศ. 2482 โดยใช้ชื่อว่าสำนักงานออกแบบซุคฮอย (Sukhoi Design Bureau, OKB-51 ใช้ชื่อย่อว่าซู) มันได้กลายมาเป็นบริษัทหุ้นประกอบด้วยสำนักงานออกแบบซุคฮอยในมอสโคว์ สมาคมผลิตการบินโนโวซิเบิร์สกหรือเอ็นเอพีโอ (Novosibirsk Aviation Production Association, NAPO) สมาคมผลิตการบินคอมโซมอล์สกหรือเคเอ็นเอเอพีโอ (Komsomolsk-on-Amur Aircraft Production Association, KnAAPO) และอิรคุท สำนักงานใหญ่ของซุคฮอยตั้งอยู่ในมอสโคว์ ฟินเมกคานิก้าเป็นเจ้าของ 25% ของซุคฮอย"Finmeccanica Will Buy 25% of Sukhoi Civil Aircraft." Bloomberg.com. February 21, 2006. รัฐบาลรัสเซียกำลังวางแผนที่จะรวมซุคฮอยเข้ากับมิโคยัน อิลยูชิน อิรคุท ตูโปเลฟ และยาโกเลฟเพื่อสร้างบริษัทใหม่ชื่อยูไนเต็ด แอร์คราฟท์ บิลดิง คอร์เปอร์เรชั่น"Russian Aircraft Industry Seeks Revival Through Merger." เดอะนิวยอร์กไทมส์. 22 กุมภาพันธ์ พ.ศ. 2549.
ในปัจจุบันซู-24 ซู-25 ซู-27 ซู-30 ซู-34 และซู-33 เข้าประจำการในกองทัพเรือและกองทัพเรือรัสเซีย เครื่องบินโจมตีซุคฮอยหรือเครื่องบินขับไล่ถูกใช้โดยอาร์มาเนีย อินเดีย จีน โปแลนด์ สาธารณรัฐเช็ก สโลวะเกีย ฮังการี จอร์เจีย เยอรมนีตะวันออก ซีเรีย แอลจีเรีย เกาหลีเหนือ เวียดนาม มาเลเซีย อัฟกานิสถาน เยเมน อียิปต์ ลิเบีย อิหร่าน แองโกลา เอธิโอเปีย เปรู และอินโดนีเซีย เวเนซุเอลาได้ทำสัญญาในการซื้อซู-30 สามสิบลำในเดือนมิถุนายน พ.ศ. 2549 เครื่องบินของซุคฮอยอีกกว่า 2,000 ลำถูกใช้โดยประเทศอื่นๆ ในการส่งออก ด้วยซู-26 ซู-29 และซู-31 ทำให้มันเป็นบริษัทผู้ผลิตที่มีเครื่องบินผาดโผนในแนวหน้า 

thumb|left|สำนักงานออกแบบซุคฮอย

ในวันที่ 4 สิงหาคม พ.ศ. 2549 กระทรวงกลาโหมสหรัฐฯ ได้หมายโทษของซุคฮอยในการกล่าวอ้างที่ว่ามันได้ส่งเสริมให้อิหร่านเข้าแสดงความรุนแรงต่อสหรัฐฯ ซุคฮอยจึงถูกห้ามให้ทำธุรกิจกับรัฐบาลกลางสหรัฐฯ
# ชลบุรีดาร์บี
ชลบุรีดาร์บี เป็นชื่อเรียกของการแข่งขันฟุตบอลระหว่างสโมสรภายในจังหวัดชลบุรี ไม่ว่าจะเป็นคู่ใดคู่หนึ่งของทีมชลบุรี, ศรีราชา, พัทยา ยูไนเต็ด (ก่อตั้ง พ.ศ. 2551), พัทยา ยูไนเต็ด (ก่อตั้ง พ.ศ. 2566) หรือราชนาวี โดยการแข่งขันทุกสโมสรจะเล่นกันอย่างเต็มที่เพื่อเป็นการลบข้อกล่าวหาที่ว่าอาจจะมีการล้มบอล หรือเล่นแบบสมยอมกันของแต่ละสโมสร

ใน พ.ศ. 2558 ศรีราชาได้ขายสิทธิ์ให้กับสโมสรฟุตบอลทวีวัฒนา เป็นการปิดฉากสโมสรอย่างเป็นทางการ ต่อมาใน พ.ศ. 2561 พัทยา ยูไนเต็ด (ก่อตั้ง พ.ศ. 2551) ได้เปลี่ยนชื่อเป็นสมุทรปราการ ซิตี้ พร้อมกับย้ายสนามเหย้าไปยังจังหวัดสมุทรปราการ

ใน พ.ศ. 2566 พัทยา ยูไนเต็ด (ก่อตั้ง พ.ศ. 2566) ได้ก่อตั้งขึ้น ส่วนศรีราชาได้กลับมาส่งทีมแข่งอีกครั้ง

 สถิติและผลการแข่งขัน 
 ชลบุรี–พัทยา ยูไนเต็ด (ก่อตั้ง พ.ศ. 2551) 
 รายการแข่งขัน ชลบุรีชนะ เสมอ พัทยาฯ ชนะ ลีก 8  4  4 รวม 8  4  4

ผลการแข่งขันในลีก
 สนาม วันที่ รายการ ผลการแข่งขัน อ้างอิง เทศบาลหนองปรือ  21 มีนาคม 2552  ไทยพรีเมียร์ลีก ฤดูกาล 2552  0–0   สิรินธร  9 สิงหาคม 2552  2–0   เทศบาลหนองปรือ  4 เมษายน 2553  ไทยพรีเมียร์ลีก ฤดูกาล 2553  1–2   สพล. ชลบุรี  28 กรกฎาคม 2553  2–2   เทศบาลหนองปรือ  29 พฤษภาคม 2554  ไทยพรีเมียร์ลีก ฤดูกาล 2554  1–1   ชลบุรีสเตเดียม  11 ธันวาคม 2554  2–2   ชลบุรีสเตเดียม  30 พฤษภาคม 2555  ไทยพรีเมียร์ลีก ฤดูกาล 2555  2–1   เทศบาลหนองปรือ  18 สิงหาคม 2555  0–2   ชลบุรีสเตเดียม  6 เมษายน 2556  ไทยพรีเมียร์ลีก ฤดูกาล 2556  5–1   เทศบาลหนองปรือ  14 สิงหาคม 2556  4–3   ชลบุรีสเตเดียม  6 มีนาคม 2559  ไทยลีก ฤดูกาล 2559  2–1   เทศบาลหนองปรือ  25 มิถุนายน 2559  0–2   เทศบาลหนองปรือ  19 กุมภาพันธ์ 2560  ไทยลีก ฤดูกาล 2560  2–1   ชลบุรีสเตเดียม  17 มิถุนายน 2560  1–0   เทศบาลหนองปรือ  11 เมษายน 2561  ไทยลีก ฤดูกาล 2561  1–0   ชลบุรีสเตเดียม  4 สิงหาคม 2561  1–2  

สีสัญลักษณ์: น้ำเงิน = ชลบุรีชนะ; ฟ้า = พัทยาชนะ; เทา = เสมอ

 ชลบุรี–พัทยา ยูไนเต็ด (ก่อตั้ง พ.ศ. 2566) 
 รายการแข่งขัน ชลบุรีชนะ เสมอ พัทยาฯ ชนะ ลีก 1  0  0 รวม 1  0  0

ผลการแข่งขันในลีก
 สนาม วันที่ รายการ ผลการแข่งขัน อ้างอิง เทศบาลหนองปรือ  20 ธันวาคม 2567  ไทยลีก 2 ฤดูกาล 2567–68  0–1   ชลบุรีสเตเดียม  19 เมษายน 2568   ยังไม่แข่งขัน  

สีสัญลักษณ์: น้ำเงิน = ชลบุรีชนะ; ฟ้า = พัทยาชนะ; เทา = เสมอ

 ชลบุรี–ศรีราชา 
 รายการแข่งขัน ชลบุรีชนะ เสมอ ศรีราชาชนะ ลีก 4  0  0 รวม 4  0  0

ผลการแข่งขันในลีก
 สนาม วันที่ รายการ ผลการแข่งขัน อ้างอิง สิรินธร(ศรีราชาเป็นเจ้าบ้าน)  18 เมษายน 2552ไทยพรีเมียร์ลีก ฤดูกาล 2552  0–1   สิรินธร(ชลบุรีเป็นเจ้าบ้าน)  22 สิงหาคม 2552  3–2   ศรีราชาสเตเดียม  9 เมษายน 2554 ไทยพรีเมียร์ลีก ฤดูกาล 2554  1–2   ชลบุรีสเตเดียม  14 ธันวาคม 2554  2–1  

สีสัญลักษณ์: น้ำเงิน = ชลบุรีชนะ; แดง = ศรีราชาชนะ; เทา = เสมอ

 พัทยา ยูไนเต็ด (ก่อตั้ง พ.ศ. 2551)–ศรีราชา 
 รายการแข่งขัน พัทยาฯ ชนะ เสมอ ศรีราชาชนะ ลีก 5  1  0 รวม  5  1  0

ผลการแข่งขันในลีก
 สนาม วันที่ รายการ ผลการแข่งขัน อ้างอิง เทศบาลหนองปรือ  8 มีนาคม 2552  ไทยพรีเมียร์ลีก ฤดูกาล 2552  1–1   สิรินธร  2552  0–1   เทศบาลหนองปรือ  2554  ไทยพรีเมียร์ลีก ฤดูกาล 2554  2–0   ศรีราชาสเตเดียม  2 ตุลาคม 2554  0–1   เทศบาลหนองปรือ  5 เมษายน 2557  ไทยลีกดิวิชัน 1 ฤดูกาล 2557  3–0   ซูซูกิสเตเดียม  4 สิงหาคม 2557  0–4  

สีสัญลักษณ์: ฟ้า = พัทยาชนะ; แดง = ศรีราชาชนะ; เทา = เสมอ
# Chevauchée
ChevauchéeAbout.com: European history, Chevauchée (ภาษาฝรั่งเศสที่แปลว่า “promenade” หรือ “horse charge” ขึ้นอยู่กับบริบท) เป็นยุทธวิธีที่ใช้ในการสงครามยุคกลางเพื่อทำให้ข้าศึกอ่อนกำลังลงโดยการก่อความไม่สงบต่างๆ เช่นการปล้นสดมในอาณาบริเวณของศัตรู หรือการเผาเพื่อที่จะบ่อนทำลายผลผลิตในบริเวณที่ก่อกวนซึ่งตรงกันข้ามการใช้วิธีล้อมหรือการต่อสู้ในการเอาชนะเป็นการเด็ดขาด "Chevauchée" อาจจะเป็นวิธีที่เป็นการกดดันให้ฝ่ายศัตรูให้ออกมาต่อสู้ หรือเป็นวิธีข่มอำนาจของรัฐบาลฝ่ายศัตรู ที่ทำให้ผู้อยู่ในอารักขาหมดความเชื่อมั่นและความจงรักภักดีต่อรัฐบาล การใช้วิธีนี้มักจะทำให้เกิดการอพยพใหญ่ๆ เข้าไปอยู่ในเมืองที่มีกำแพงป้องกันหรือในปราสาทที่วิธี “Chevauchée” ไม่มีผล
# สถาบันเกษตราธิการ สำนักงานปลัดกระทรวงเกษตรและสหกรณ์
สถาบันเกษตราธิการ  เป็นหน่วยงานในสังกัดของสำนักงานปลัดกระทรวงเกษตรและสหกรณ์ ตั้งทำการอยู่ภายในมหาวิทยาลัยเกษตรศาสตร์ 

ประวัติ
left|thumb|อนุสาวรีย์สามบูรพาจารย์บริเวณหน้าสถาบันเกษตราธิการ
สถาบันเกษตราธิการ เดิมมีชื่อว่า สถาบันพัฒนาผู้บริหารการเกษตรและสหกรณ์ ก่อตั้งขึ้นเมื่อวันที่ 15 กุมภาพันธ์ พ.ศ. 2535

ทั้งนี้สถาบันพัฒนาผู้บริหารการเกษตรและสหกรณ์ในขณะนั้น ทำหน้าที่ ฝึกอบรม และพัฒนานักบริหารการเกษตรสมัยใหม่ ที่เน้นรูปแบบการบริหารแบบผสมผสานเป็นสำคัญ และสอดคล้องกับแนวความคิดที่จะปฏิรูปทัศนคติของข้าราชการ จากการเป็นข้าราชการสังกัดกรม ไปสู่การเป็นข้าราชการของกระทรวงเกษตรและสหกรณ์อย่างแท้จริง

จนกระทั่งในวันที่ 9 ตุลาคม พ.ศ. 2545 สถาบันพัฒนาพัฒนาผู้บริหารการเกษตรและสหกรณ์แห่งนี้ ได้มีการปรับปรุงโครงสร้าง บทบาทหน้าที่และภารกิจใหม่ ตามนโยบายของรัฐบาลขณะนั้น อันมีนโยบายการบริหารปรับเปลี่ยนและการปฏิรูประบบราชการ จนกระทั่งเปลี่ยนชื่อเป็น "สถาบันเกษตราธิการ" นั่นเอง

ทั้งนี้ "สถาบันเกษตราธิการ" มีหน้าที่เพื่อทำการศึกษา วิจัย เพื่อพัฒนาระบบ รูปแบบ และยุทธศาสตร์ ในการบริหารพัฒนาข้าราชการของ กระทรวงเกษตรและสหกรณ์ และเป็นองค์กรในการบริการทางด้านวิชาการและเทคโนโลยีที่เกี่ยวข้อง เพื่อพัฒนาข้าราชการ ระดับสูง และทรัพยากรบุคคลของกระทรวงเกษตรและสหกรณ์

 โครงสร้าง 
สถาบันเกษตราธิการ มีโครงสร้าง ดังนี้

 ฝ่ายบริหารทั่วไป
 กลุ่มยุทธศาสตร์การพัฒนาทรัพยากรบุคคล
 กลุ่มวิชาการและหลักสูตร
 กลุ่มส่งเสริมการศึกษาและเทคโนโลยีพัฒนาทรัพยากรบุคคล

 หลักสูตร 
สถาบันเกษตราธิการ ประกอบด้วยหลักสูตรการฝึกอบรมหลัก ดังนี้

 หลักสูตร นักบริหารระดับสูงกระทรวงเกษตรและสหกรณ์ (นบส.กษ.)
 หลักสูตร นักบริหารการพัฒนาการเกษตรและสหกรณ์ ระดับสูง (นบส.)
 หลักสูตร นักบริหารการพัฒนาการเกษตรและสหกรณ์ ระดับกลาง (นบก.)
 หลักสูตร นักบริหารการพัฒนาการเกษตรและสหกรณ์ ระดับต้น (นบต.)
 หลักสูตร การเป็นข้าราชการที่ดีสำหรับข้าราชการที่อยู่ระหว่างทดลองปฏิบัติหน้าที่ราชการ (หลักสูตรข้าราชการใหม่)

 การทดสอบ 

 การทดสอบสมรรถนะความสามารถสำหรับ SMART OFFICER

 หลักสูตรเทียบเท่า 
สำหรับหลักสูตรเทียบเท่านั้น เป็นหลักสูตรที่หน่วยงานภายในกระทรวงเกษตรและสหกรณ์เป็นผู้จัดการฝึกอบรมขึ้นมาภายในหน่วยงานของตนเอง และได้รับการรับรองจากสถาบันเกษตราธิการ อันเนื่องมาจากจำนวนการฝึกอบรมของหลักสูตรหลักจากสถาบันเกษตราธิการไม่เพียงพอต่อความต้องการของแต่ละหน่วยงาน ได้แก่

 นักบริหารระดับสูง 

 หลักสูตร นักบริหารการปศุสัตว์ ระดับสูง – กรมปศุสัตว์

 นักบริหารระดับกลาง 

 หลักสูตร นักบริหารวิชาการเกษตร ระดับกลาง – กรมวิชาการเกษตร
 หลักสูตร นักบริหารการปศุสัตว์ ระดับกลาง – กรมปศุสัตว์
 หลักสูตร นักบริหารงานพัฒนาที่ดิน ระดับกลาง – กรมพัฒนาที่ดิน
 หลักสูตร นักบริหารส่งเสริมการเกษตร ระดับกลาง (นสก.) – กรมส่งเสริมการเกษตร
 หลักสูตร นักบริหารการปฏิรูปที่ดินเพื่อเกษตรกรรม ระดับกลาง (นปก.) – สำนักงานการปฏิรูปที่ดินเพื่อเกษตรกรรม

 นักบริหารระดับต้น 

 หลักสูตร นักบริหารวิชาการเกษตรระดับต้น – กรมวิชาการเกษตร
 หลักสูตร นักบริหารการประมง ระดับต้น – กรมประมง
 หลักสูตร นักบริหารการชลประทาน ระดับต้น – กรมชลประทาน
 หลักสูตร นักบริหารส่งเสริมการเกษตร ระดับต้น (นสต.) – กรมส่งเสริมการเกษตร
 หลักสูตร นักบริหารการปฏิรูปที่ดินเพื่อเกษตรกรรม ระดับต้น (นปต.) – สำนักงานการปฏิรูปที่ดินเพื่อเกษตรกรรม
# กลยุทธ์ผลาญภพ
thumb|300px|ในสงครามอ่าวเปอร์เซีย ขณะที่ทหารอิรักถอนทัพออกจากคูเวต ก็จุดไฟเผาทำลายบ่อน้ำมันของคูเวตเมื่อปี 1991 

กลยุทธ์ผลาญภพจักราพิชญ์ อัตโน. ข่าวทหารอากาศ ปีที่ 83 ฉบับที่ 1 เดือนมกราคม 2566 หน้า 85  เป็นกลยุทธ์ทางทหารเพื่อทำลายทุกสิ่งที่อาจเป็นประโยชน์แก่ข้าศึกระหว่างที่ข้าศึกกำลังรุกหรือถอยทัพจากบริเวณใดบริเวณหนึ่งโดยเฉพาะEncyclopedia.farlex.com: Definition of Scorched earth ความหมายแต่เดิมแล้วหมายถึงการเผาพืชพันธุ์ทางการเกษตรเพื่อตัดแหล่งผลิตอาหาร ซึ่งคล้ายกับวิธี "Chevauchée" (ปล้นเผา) About.com: European history, Chevauchée ที่ใช้กันในสมัยกลาง แต่ในสมัยปัจจุบันไม่จำกัดแต่เพียงการทำลายแหล่งผลิตอาหารเท่านั้น แต่รวมทั้งการทำลายที่หลบภัย การคมนาคม การสื่อสาร อุตสาหกรรม หรือแม้แต่การสังหารผู้คนท้องถิ่น ซึ่งในกรณีหลังสุดถือเป็นข้อห้ามตามพิธีสาร 1 แก้ไขเพิ่มเติมอนุสัญญาเจนีวา ค.ศ. 1977

กลยุทธ์ผลาญภพสามารถถูกทำโดยกองทัพผู้รุกรานและกองทัพผู้ถูกรุกราน จักรวรรดิรัสเซียเคยใช้กลยุทธ์นี้บนดินแดนของตนเองเพื่อต่อต้านการรุกรานโดยฝรั่งเศสจนได้รับชัยชนะในปี 1812 และถูกใช้อีกครั้งโดยสหภาพโซเวียตเพื่อต่อต้านการรุกรานโดยเยอรมนีในช่วงสงครามโลกครั้งที่สอง

กลยุทธ์ผลาญภพมักถูกสับสนกับคำว่า “ถางแล้วเผา” (Slash-and-burn) ซึ่งไม่ใช่กลยุทธ์ทางทหารแต่เป็นกลวิธีเกษตรกรรมหลังสิ้นสุดฤดูกาลเพาะปลูกหนึ่ง ถือเป็นคำที่มีความหมายคาบเกี่ยว
# พีเอสทู
พีเอสทู  เป็นพอร์ตชนิดหนึ่งที่ใช้สำหรับเสียบสายเมาส์หรือสายคีย์บอร์ด
# พระเจ้าชาร์ลที่ 6 แห่งฝรั่งเศส
พระเจ้าชาร์ลที่ 6 แห่งฝรั่งเศส (ภาษาอังกฤษ: Charles VI of France) (3 ธันวาคม ค.ศ. 1368 - 21 ตุลาคม ค.ศ. 1422) ทรงเป็นพระมหากษัตริย์แห่งฝรั่งเศสแห่งราชวงศ์วาลัวส์ ที่ได้รับการขนานพระนามว่า “le Bien-Aimé” (ผู้เป็นที่รัก) หรือ “le Fol or le Fou” (ผู้เสียพระสติ) พระเจ้าชาร์ลส์ทรงเป็นสมาชิกในราชวงศ์วาลัวส์ และเป็นพระราชโอรสของพระเจ้าชาร์ลส์ที่ 5 แห่งฝรั่งเศส พระเจ้าชาร์ลส์ทรงครองราชบัลลังก์ฝรั่งเศสตั้งแต่วันที่ 16 กันยายน ค.ศ. 1380 จนเสด็จสวรรคตเมื่อวันที่ 21 ตุลาคม ค.ศ. 1422

พระเจ้าชาร์ลที่ 6 เสด็จขึ้นครองราชบัลลังก์ฝรั่งเศสเมื่อพระชนมายุได้เพียง 11 พรรษาในปี ค.ศ. 1380 ในพิธีบรมราชาภิเษกที่มหาวิหารแรงส์ ต่อมาอีกห้าปีก็ทรงเสกสมรสกับอิสซาเบลลาแห่งบาวาเรียในปี ค.ศ. 1385 และทรงเริ่มปกครองประเทศด้วยพระองค์เองในปี ค.ศ. 1388 หลังจากการปกครองโดยพระปิตุลาฟิลิปเดอะโบลด์ดยุคแห่งเบอร์กันดี  (Philip the Bold) ตั้งแต่ขึ้นครองราชสมบัติ 

พระเจ้าชาร์ลที่ 6 ทรงเริ่มมีพระอาการเหมือนทรงเสียพระสติเป็นพัก ๆ มาตั้งแต่อายุ 20 พรรษากว่า ๆ จนบางครั้งก็ไม่ทรงปฏิบัติพระราชภารกิจในการปกครองได้ จากการสันนิษฐานจากพระอาการต่าง ๆ พระองค์อาจจะมีอาการของผู้เป็นโรคจิตเภทwww.schizophrenia.com, Schizophrenia in-depth (Schizophrenia)
# โจโจ
โจแอนนา โนแอล แบลกเดน เลเวสค์  หรือที่รู้จักกันในชื่อ โจโจ (JoJo) เกิดวันที่ 20 ธันวาคม ค.ศ. 1990 เป็นนักร้อง-นักแต่งเพลงป็อป-อาร์แอนด์บีและนักแสดงหญิงชาวอเมริกัน 

โจโจออกอัลบั้มแรกในชื่อตัวเธอเองเมื่อปี ค.ศ. 2004 ซึ่งในขณะนั้นเธอมีอายุเพียง 13 ปี อัลบั้ม JoJo เปิดตัวที่อันดับ 4 ในชาร์ตบิลบอร์ดฮ็อต 200 โดยมียอดจำหน่ายในสัปดาห์แรกกว่า 95,000 ชุด และมีเพลงฮิตอย่าง "Leave (Get Out)" ซึ่งขึ้นสูงสุดที่อันดับ 12 ในชาร์ตบิลบอร์ดฮ็อต 100 

อัลบั้มที่ 2 The High Road วางจำหน่ายเมื่อวันที่ 17 ตุลาคม ค.ศ. 2006 และเปิดตัวที่อันดับ 3 ในชาร์ต ด้วยยอดจำหน่าย 108,000 ชุด "Too Little Too Late" ซิงเกิลแรกจากอัลบั้มขึ้นสูงสุดที่อันดับ 3 ในชาร์ตบิลบอร์ดฮ็อต 100 

นอกจากนี้ โจโจยังมีผลงานการแสดงในภาพยนตร์เรื่อง Aquamarine และ RV ทั้ง 2 เรื่องออกฉายในปี ค.ศ. 2006 และในปี ค.ศ. 2008 เธอยังได้ถ่ายภาพยนตร์เรื่องใหม่ในชื่อ True Confessions of a Hollywood Starlet ด้วย โดยออกฉายเฉพาะทางทีวีสำหรับเรื่องสุดท้าย (ทั้ง 3 เรื่องมีวางขายในเมืองไทย)

มิกซ์เทป ซึ่งเป็นการปูทางก่อนอัลบั้มที่ 3 ของเธอ ออกมาในชื่อ All I Want Is Everything เปิดให้ดาวน์โหลดฟรีในปี ค.ศ. 2009

 ผลงานเพลง 
 สตูดิโออัลบั้ม 
 2004: JoJo
 2006: The High Road
 2016: Mad Love
 2020: Good To Know

 แหล่งข้อมูลอื่น 
 เว็บไซต์อย่างเป็นทางการ
 โจโจที่มายสเปซ
# โรงเรียนบ้านดอน (ศรีเสริมกสิกร)
ประวัติโรงเรียน

            เมื่อ พ.ศ. 2445 เจ้าอาวาสวัดหัวเวียงใต้ ชื่อพระภิกษุวุฒิสอนได้สร้างอาคารเล็ก ๆ ขึ้นที่ถนนสุมนเทวราช ด้านล่างติดสะพานดินด้านใต้ ซึ่งอยู่หน้าวัดหัวเวียงใต้ในปัจจุบันนี้  แล้วตั้งชื่อโรงเรียนนี้ว่า “วุฒิสอนวิทยา”  อยู่ในอุปถัมภ์ของเจ้าอาวาสองค์นี้ตลอดมา  พระครูธรรมรักษ์ญาณโพธิ์ เป็นครูใหญ่ได้รับนิตยภัตเดือนละ 30 บาท สามเณรบุญศรี  ชัยวุฒิเป็นครูรอง  ได้รับนิตยภัตเดือนละเท่าไหร่ไม่ปรากฏ  นักเรียนมีแต่เพศชายมีทั้งภิกษุสามเณรประมาณ 50 คน

            ต่อมาประมาณพ.ศ. 2455  ไม่มีครูและผู้อุปถัมภ์โรงเรียนก็ชำรุดทรุดโทรมเจ้าอาวาสองค์ใหม่ชื่อพระกรรณิการ์กับกำนันชื่อขุนวิสุทธิธาดา ได้ร่วมกันสร้างอาคารเรียนใหม่โดยย้ายไปทางทิศด้านเหนือข้างสะพานดินติดถนนสุมนเทวราชหน้าวัดเดิม  แล้วตั้งชื่อโรงเรียนใหม่ว่า “กรรณิการ์วิสุทธิ์” สามเณรสังวาลคุณสิทธิ์เป็นครูใหญ่ได้รับเงินเดือนจากศึกษาพลีเดือนละ 3 - 4 บาท 

            ต่อมาพ.ศ. 2464 รัฐบาลได้ประกาศ พรบ.ประถมศึกษา บังคับทั้งเด็กชายและเด็กหญิงเข้าเรียน  อาคารเรียนจึงคับแคบสถานที่ไม่กว้างขวางจึงย้ายเลื่อนลงมาทางด้านตะวันออก  ตั้งอาคารเรียนติดถนนข้าหลวง หน้าโรงเรียนกสิกรรมคือที่ตั้งโรงเรียนบ้านดอนศรีเสริมกสิกรในปัจจุบันนี้และได้ตั้งชื่อโรงเรียนว่า “วิสุทธิ์ประสิทธิ์ศิลป์”

            ต่อมาโรงเรียนวิสุทธิ์ประสิทธิ์ศิลป์ชำรุดจึงย้ายไปรวมกับโรงเรียนกสิกรรมบริเวณโรงเรียนบ้านดอนศรีเสริมกสิกรในปัจจุบันนี้  

            ต่อมาโรงเรียนกสิกรรมยุบเลิก พระยากรุงศรีสวัสดิ์การ ผู้เป็นเจ้าเมืองได้ตั้งชื่อโรงเรียนใหม่ว่าศรีเสริมกสิกรจนถึงพ.ศ. 2495 กระทรวงศึกษาธิการได้วางระเบียบว่าด้วยการเรียกชื่อโรงเรียนประชาบาลและเทศบาลขึ้น  โดยที่โรงเรียนนี้ตั้งอยู่หมู่บ้านดอนจึงเรียกชื่อโรงเรียนนี้ว่า “โรงเรียนบ้านดอน(ศรีเสริมกสิกร)”  จนถึงปัจจุบันนี้
# ถนนเศรษฐกิจ 1
ถนนเศรษฐกิจ 1  หรือ ทางหลวงแผ่นดินหมายเลข 3091 สายอ้อมน้อย–สมุทรสาคร เป็นถนนแอสฟัลต์คอนกรีตขนาด 4–6 ช่องจราจรไป–กลับ แยกจากถนนเพชรเกษมที่ตำบลอ้อมน้อย อำเภอกระทุ่มแบน จังหวัดสมุทรสาคร แยกไปทางซ้ายที่สามแยกกระทุ่มแบน ผ่านทางต่างระดับกระทุ่มแบน บรรจบกับถนนพุทธสาคร (ทางหลวงแผ่นดินหมายเลข 3651) แยกไปทางขวา เข้าสู่เขตอำเภอเมืองสมุทรสาคร ผ่านทางแยกต่างระดับมหาชัย ตัดกับถนนพระรามที่ 2 (ทางหลวงแผ่นดินหมายเลข 35) สิ้นสุดที่สี่แยกมหาชัย ตำบลมหาชัย อำเภอเมืองสมุทรสาคร รวมระยะทางที่ควบคุมโดยกรมทางหลวง 19.8 กิโลเมตร (ไม่นับรวมทางของเทศบาลนครสมุทรสาคร) ผ่าน 2 อำเภอ คืออำเภอเมืองสมุทรสาคร (ตำบลมหาชัย ตำบลท่าทราย ตำบลนาดี) และอำเภอกระทุ่มแบน (ตำบลคลองมะเดื่อ ตำบลท่าไม้ และตำบลอ้อมน้อย)

ถนนเศรษฐกิจ 1 ตั้งแต่กิโลเมตรที่ 0+000 ถึงกิโลเมตรที่ 19+851 ปัจจุบันอยู่ในความควบคุมของหมวดทางหลวงเศรษฐกิจ แขวงทางหลวงสมุทรสาคร กรมทางหลวง

 การใช้เส้นทาง 

ถนนเศรษฐกิจ 1 เป็นเส้นทางเชื่อมต่อระหว่างถนนพระรามที่ 2 กับถนนเพชรเกษมที่ทางแยกอ้อมน้อย ซึ่งประชาชนในจังหวัดสมุทรสาครนิยมใช้เส้นทางนี้เข้า-ออกกรุงเทพมหานครเป็นหลักในช่วงที่ยังไม่มีถนนพระรามที่ 2 ปัจจุบันการจราจรยังคงหนาแน่น เนื่องจากเป็นถนนที่ตัดผ่านชุมชนและมีโรงงานอุตสาหกรรมจำนวนมากบนเส้นทางดังกล่าว

ปัจจุบันกรมทางหลวงชนบทได้ก่อสร้างถนนพุทธสาคร (ทางหลวงแผ่นดินหมายเลข 3651) เชื่อมต่อถนนเพชรเกษมที่แยกพุทธมณฑล สาย 4 และสะพานข้ามไปยังถนนพุทธมณฑล สาย 4 (ปัจจุบันคือทางแยกสาครเกษม) เชื่อมต่อไปยังถนนบรมราชชนนี (ทางหลวงแผ่นดินหมายเลข 338) ที่ตำบลศาลายา อำเภอพุทธมณฑล จังหวัดนครปฐม รวมระยะทางประมาณ 30 กิโลเมตร

นอกจากนี้ยังมีเส้นทางลัดเชื่อมต่อไปยังถนนเส้นอื่น ๆ อาทิ ถนนเลียบคลองสี่วาพาสวัสดิ์ ถนนเทพกาญจนา แยกไปยังถนนเอกชัย

 ทางแยกที่สำคัญ 

 สถานที่สำคัญ 

 บิ๊กซี ซูเปอร์เซ็นเตอร์ มหาชัย
 เมเจอร์ ซีนีเพล็กซ์  มหาชัย
 โลตัส แม็คโคร มหาชัย
 โลตัส  กระทุ่มแบน
 ห้างศรีงามสรรพสินค้า
 โรงพยาบาลมหาชัย
 ตลาดกุ้งมหาชัย
 วัดคลองครุ
 โรงพยาบาลศรีวิชัย 5
 สำนักงานเทศบาลตำบลนาดี
 วัดบางปิ้ง
 หมวดการทางสมุทรสาครที่ 2
 ที่ทำการองค์การบริหารส่วนตำบลคลองมะเดื่อ
 โรงเรียนบ้านคลองมะเดื่อ
 ค่ายกำแพงเพชรอัครโยธิน
 โรงเรียนวัดดอนไก่ดี
 วัดนางสาว
 หมู่บ้านพุทธชาด

 รถประจำทางสายที่ผ่าน 
 รถร่วมบริการ บขส. สาย 402 นครปฐม-สมุทรสาคร ผ่านตลอดถนนเศรษฐกิจ 1
 รถประจำทาง ขสมก. สาย 189 กระทุ่มแบน-สถานีรถไฟชุมทางตลิ่งชัน ผ่านเฉพาะช่วงทางแยกต่างระดับกระทุ่มแบน จากถนนพุทธสาคร ถึงสามแยกกระทุ่มแบน
 รถประจำทาง หมวด 4 สาย 6011 โรงพยาบาลกระทุ่มแบน-หมู่บ้านวรรณวิจิตร ผ่านเฉพาะช่วงสามแยกกระทุ่มแบนถึงแยกอ้อมน้อย
 รถประจำทาง หมวด 4 สาย 6033 (วงกลม) โรงพยาบาลกระทุ่มแบน-อ้อมน้อย-ถนนพุทธสาคร ผ่านเฉพาะช่วงแยกอ้อมน้อยถึงทางแยกต่างระดับกระทุ่มแบน
 รถประจำทาง หมวด 4 สาย 6034 กระทุ่มแบน-สมุทรสาคร ผ่านเฉพาะช่วงสามแยกกระทุ่มแบนตลอดถึงต่อเข้าเขตเทศบาลนครสมุทรสาคร
 รถประจำทาง หมวด 4 สาย 6108 กระทุ่มแบน-โรงงานสุรากระทิงแดง ผ่านเฉพาะช่วงสามแยกกระทุ่มแบนถึงสุดสายทางหน้าโรงงานสุรากระทิงแดง กม.12 (มีรถวิ่งจำนวนน้อย)
 รถประจำทาง หมวด 4 สาย 8250 สมุทรสาคร-เสริมหมู่ 4 ผ่านเฉพาะช่วงเขตเทศบาลนครสมุทรสาครถึงสุดสายทางหน้าวัดบางปิ้ง
 รถประจำทาง หมวด 4 สาย 8275 กระทุ่มแบน-วัดหนองแขม ผ่านเฉพาะช่วงสามแยกกระทุ่มแบนถึงทางแยกต่างระดับกระทุ่มแบน

3091
4-3091
เศรษฐกิจ 1
หมวดหมู่:สิ่งก่อสร้างในอำเภอกระทุ่มแบน
หมวดหมู่:สิ่งก่อสร้างในอำเภอเมืองสมุทรสาคร
# วิหารไดอานา
วิหารไดอานา หรือ วิหารไดอานาแห่งเอฟิซูส ตั้งอยู่ที่เมืองเอฟิซูส ประเทศกรีซ วิหารแห่งนี้สร้างด้วยหินอ่อนเมื่อประมาณ 550 ปีก่อนคริสต์ศักราช ในสมัยของกษัตริย์ครอยซุสแห่งลิเดีย ตัววิหารกว้าง 160 ฟุต ยาว 342 ฟุต เมื่อมองจากด้านกว้างจะพบเสาหินอ่อนเรียงกันอยู่ทั้งสิ้น 8 ต้น แต่ถ้ามองจากด้านยาวจะเห็นเสาหินอ่อนเรียงกันอยู่ 20 ต้น โดยเสาแต่ละต้นมีความสูง 60 ฟุต และมีเส้นผ่านศูนย์กลางยาว 6 ฟุต หลังคาวิหารทำด้วยไม้มุงกระเบื้องหินอ่อน ขนาดของวิหารครอบคลุมพื้นที่ 54,720 ตารางฟุต เป็นวิหารที่สามารถกล่าวได้ว่ามีความสวยงามมากที่สุดในสมัยนั้น ประวัติการสร้างวิหารแห่งนี้ มีตำนานเล่าสืบต่อกันมาว่า วิหารแห่งนี้ถวายสร้างขึ้นแด่เทพธิดาไดอานาหรืออาร์เทมิสที่เสด็จลงมาจากสรวงสวรรค์เพื่อช่วยชาวเมnองให้พ้นจากภัยพิบัติและความหายนะทั้งปวง เมื่อเทพธิดาไดอานาหรืออาร์เทมิสได้ช่วยเหลือผู้คนให้รอดพ้นหายนะดังกล่าวแล้ว ชาวเมืองต่างซาบซึ้งในบุญคุณยิ่งนัก ด้วยความศรัทธาทั้งหลายทั้งปวง ชาวเมืองต่างร่วมใจกันสร้างวิหารแห่งนี้ขึ้นมาอย่างใหญ่โตวิจิตรงดงาม

ต่อมาวิหารไดอานาได้ทรุดโทรมลงตามกาลเวลาโดยไม่มีใครสนใจจนกระทั่งเมื่อ ค.ศ. 186 พระเจ้าอเล็กซานเดอร์มหาราชได้บูรณะซ่อมแซมขึ้นใหม่เนื่องจากถูกไฟไหม้ แม้ว่าวิหารไดอานาจะเสียหายไปมากทว่าความงดงามของโครงร่างสถาปัตยกรรมแบบกรีกที่สวยงามยังคงตั้งตระหง่านอย่างโดดเด่นให้บรรดานักวิชาการ ผู้สนใจทั่วไป รวมถึงนักท่องเที่ยวได้ศึกษาและเดินทางมาชมความงดงามของวิหารแห่งนี้กันสืบไป
# โรงพยาบาลค่ายสุริยพงษ์
โรงพยาบาลค่ายสุริยพงษ์ เป็นโรงพยาบาลสังกัดกองทัพบก กองบัญชาการกองทัพไทย กระทรวงกลาโหม ให้บริการรักษาทั่วไป ผู้ป่วยในและผู้ป่วยนอก

 ประวัติ 
ในปี พ.ศ. 2511 กองทัพบกได้ออกคำสั่งให้กองพันทหารม้าที่ 10 ซึ่งตั้งอยู่ค่ายจักรพงษ์ ตำบลดงพระราม อำเภอเมืองปราจีนบุรี จังหวัดปราจีนบุรี ย้ายมาอยู่ที่บ้านน้ำล้อม ตำบลในเวียง อำเภอเมืองน่าน จังหวัดน่าน (ค่ายสุริยพงษ์ในปัจจุบัน) และเมื่อมีหน่วยรบขึ้นในจังหวัดน่าน ก็สมควรจะต้องตั้งหน่วยให้การสนับสนุนขึ้นอีกหน่วยหนึ่ง โดยให้ใช้ อฉก.จังหวัดทหารบกน่าน (ส่วนแยก) และตั้งชื่อหน่วยว่า “ หน่วยจังหวัดทหารบกลำปาง (ส่วนแยกน่าน)” และให้มีหน่วยรักษาพยาบาลหนึ่งหน่วยชื่อว่า “หมวดพยาบาลจังหวัดทหารบกลำปาง (ส่วนแยกน่าน)” เป็นหมวดพยาบาลชั้น 2 มีผู้บังคับหมวดอัตราร้อยโท ในปี พ.ศ. 2512

ต่อมาในปี พ.ศ. 2515 กองทัพบกได้แก้ไขปรับปรุงจังหวัดทหารบก (ส่วนแยก) และได้ขยายหมวดพยาบาลจากชั้น 2 เป็นหมวดพยาบาลชั้น 1 ผู้บังคับหมวดอัตราร้อยเอก จนถึงปี พ.ศ. 2521 จึงได้ขยายสถานพยาบาลจากหมวดพยาบาลเป็นโรงพยาบาลจังหวัดทหารบกลำปาง (ส่วนแยก) และได้นำความกราบบังคมทูลฯ ขอพระราชทานชื่อจาก “โรงพยาบาลจังหวัดทหารบกลำปาง (ส่วนแยกน่าน)” เป็น “โรงพยาบาลค่ายสุริยพงษ์” ตามชื่อค่าย

โรงพยาบาลค่ายสุริยะพงษ์ได้รับอนุมัติจากกองทัพบก กองบัญชาการกองทัพไทย กระทรวงกลาโหมให้สร้างที่ทำการขึ้นใหม่ภายในฐานแสงเพ็ญ ตำบลฝายแก้ว อำเภอภูเพียง และได้ทำการเคลื่อนย้ายหน่วยไปประจำที่ตั้งแห่งใหม่ในวันที่ 5 ธันวาคม พ.ศ. 2552 ปัจจุบันประกอบด้วยทีมแพทย์ 3 คน พยาบาล 11 คน และผู้ช่วยพยาบาล 13 คน

 ทำเนียบผู้บริหารโรงพยาบาลค่ายสุริยพงษ์       
+รายนามผู้อำนวยการโรงพยาบาลค่ายสุริยพงษ์ลำดับชื่อ - นามสกุลปฏิบัติหน้าที่1ร้อยเอก ภานุวิชญ์ พุ่มหิรัญ1 เม.ย. 2520 - 31 มี.ค. 25232ร้อยโท วัชรชัย สนั่นศิลป์1 เม.ย. 2523 - 31 มี.ค. 25253ร้อยโท ไกรวัช ธีรเนตร1 เม.ย. 2525 - 29 ม.ค. 25284ร้อยโท กมล เมฆสีประหลาด30 ม.ค. 2528 - 23 ก.พ. 25295ร้อยตรี มนัส ลิ่มวรพันธ์24 ก.พ. 2529 - 6 ต.ค. 25296นายแพทย์ อดิศักดิ์ ผลิตผลการพิมพ์6 ต.ค. 2529 - 30 พ.ค. 25337ร้อยโท วรัญญู สัตยวงศ์ทิพย์31 พ.ค. 2533 – 2 ก.ค. 25348ร้อยโท กมล แสงทองศรีกมล3 ก.ค. 2534 – 8 ธ.ค. 25359พันตรีหญิง พรรณภา ฉิมน้อย*ทำการแทน 9 ธ.ค. 2535 – 2 ธ.ค. 253610ร้อยตรี กศม ภังคานนท์3 ธ.ค. 2536 – 10 ก.พ. 253711ร้อยเอก ปิยลาภ วสุวัต11 ก.พ. 2537 – 29 พ.ค. 254012ร้อยเอก สมัชชา เบี้ยจรัส30 พ.ค. 2540 – 14 พ.ค. 254113พันตรีหญิง สุนีนารถ เนขขัมม์*ทำการแทน 15 พ.ค. 2541 – 30 เม.ย. 254214ร้อยตรี อารัญ สวัสดิพงษ์1 พ.ค. 2542 – 30 เม.ย. 254315ร้อยโท สมัย ขำพันธ์1 พ.ค. 2543 – 1 ก.ย. 254516ร้อยโท วันปรีดี ตันเสนีย์2 ก.ย. 2545 – 14 ก.ย. 254617ร้อยเอก ธีรนันท์ สรรพจิต15 ก.ย. 2546 – 30 มิ.ย. 254818พันโท สมัย ขำพันธ์1 ก.ค. 2548 – 29 ก.ย. 255319พันโท บุญนำ เจริญสุข30 ก.ย. 2553 – 5 ก.ค. 255820พันโท ธนรัฐ ลำจวน9 ก.ย. 2558 – 15 พ.ย. 256021พันโท ชัยเนตรอาร์ เนตรพิชิต16 พ.ย. 2560 – 29 ต.ค.256122พันโท สุรวุฒิ เอื้อคณิต30 ต.ค. 2561 – 20 เม.ย. 256523พันโท สรารักษ์ ชูสกุล21 เม.ย. 2565 - ปัจจุบัน